Diari Oficial de la Generalitat Valenciana


Sumari del DOGV 9467, del 10-11-2022 (2022/10338)

RESOLUCIÓ de 2 de novembre de 2022, de la Direcció General de Recursos Humans per la qual es convoca la provisió, pel sistema de lliure designació, de diversos llocs de treball de naturalesa funcionarial de gestió sanitària de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10940


Data del document
:   02-11-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu
    * concurs administratiu

RESOLUCIÓ de 2 de novembre de 2022, de la Direcció General de Recursos Humans per la qual es convoca la provisió, pel sistema de lliure designació, de diversos llocs de treball de naturalesa funcionarial de gestió sanitària de la Conselleria de Sanitat Universal i Salut Pública. [2022/10356]  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara en avant, LFPV), modificada per la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
Així mateix, el Reial decret legislatiu 5/2015 estableix que les lleis de desplegament d'aquest establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
Vist que hi ha diversos llocs de treball en la Conselleria de Sanitat Universal i Salut Pública, el sistema de provisió dels quals és el de lliure designació, de conformitat amb el que es disposa en l'article 115 de l'LFPV, i en les relacions de llocs de treball aprovades per la Resolució de 26 de maig de 2022, del conseller de Sanitat Universal i Salut Pública, per la qual s'aproven les relacions de llocs de treball, de naturalesa funcionarial, la gestió de la qual és atribuïda a la Conselleria de Sanitat Universal i Salut Pública (DOGV 9353, 02.06.2022).  
En virtut de les atribucions conferides per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer  
Convocar, per a la provisió pel sistema de lliure designació, els llocs de treball que s'indiquen en l'annex II d'aquesta resolució.  
  
  
Segon  
Aprovar les bases que regiran aquesta convocatòria.  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos, comptats des de l'endemà de la recepció de la notificació. Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades en puguen exercir, si és el cas, qualsevol altre que estimen procedent.  
  
València, 2 de novembre de 2022.- La directora general de Recursos Humans: Carmen López Delgado.  
  
  
  
ANNEX I  
Bases de la convocatòria  
  
Primera. Requisits de participació  
Pot participar en aquesta convocatòria, a més del personal funcionari de carrera de l'Administració de la Generalitat, el personal estatutari sanitari amb plaça en propietat.  
Tots ells en possessió de la titulació corresponent al grup de classificació professional A1, i que reunisquen la resta de requisits per a la provisió dels llocs de treball que es detallen en l'annex II d'aquesta resolució, així com les condicions que estableix la normativa vigent.  
  
Per al lloc 47049 també podrà participar el personal funcionari d'altres administracions públiques que reunisquen els requisits per a la provisió dels llocs de treball que es detallen en l'annex II de la present resolució, així com les condicions que estableix la normativa vigent.  
  
Els requisits de participació s'han de reunir en la data de finalització del termini de presentació de sol·licituds i s'han de mantindre fins a la presa de possessió.  
  
Segona. Sol·licituds de participació  
La sol·licitud, acompanyada d'un historial professional de competències i capacitats i de la documentació acreditativa del compliment dels requisits ?llevat que consten anotats en el Registre de Personal de la Conselleria de Sanitat Universal i Salut Pública?, es presentarà a través de la sol·licitud general d'iniciació i tramitació telemàtica de procediments de la Conselleria de Sanitat Universal i Salut Pública mitjançant un dels sistemes de signatura electrònica admesos i/o usats en la seu electrònica de la Generalitat Valenciana, havent d'emplenar totes les seues dades fent constar de manera expressa i concreta el lloc al qual es desitja optar i registrar-la seguint els passos indicats en aquesta. Pot accedir-se a la sol·licitud general d'inici i tramitació telemàtica de procediments de la Conselleria de Sanitat Universal i Salut Pública a través de l'enllaç següent:  
https://www.gva.es/va/inicio/procedimientos'id\_proc=18457&version=amp  
A més, per al lloc 47976, el personal participant d'altres administracions públiques, haurà d'aportar, juntament amb la sol·licitud de participació, un certificat de la seua administració d'origen en el qual es faça constar:  
a) La condició de personal estatutari fix o funcionari de carrera, i el sector d'administració, general o especial.  
b) El cos, l'escala o l'agrupació de personal funcionari de carrera a la qual pertany, així com les funcions i els requisits d'accés a aquesta.  
  
Si l'administració d'origen no està estructurada en cossos, escales o qualsevol altra agrupació de personal funcionari, s'hauran d'especificar les funcions i característiques del lloc de treball que exerceix en la seua administració d'origen.  
c) La titulació que li va servir per a accedir al cos, l'escala o l'agrupació a què pertany.  
La no aportació d'aquest certificat suposarà l'exclusió de la persona participant en la convocatòria.  
El termini de presentació serà, en tot cas, de deu dies hàbils comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Tercera. Comprovació del compliment dels requisits de participació  
  
La Direcció General de Recursos Humans comprovarà el compliment dels requisits de les persones participants i, si és el cas, requerirà les persones interessades perquè en un termini de deu dies hàbils facen les esmenes que siguen procedents.  
Una vegada realitzats els tràmits anteriors, la Direcció General de Recursos Humans emetrà un informe preceptiu i vinculant en relació amb les sol·licituds que complisquen els requisits i el remetrà a la persona titular de l'òrgan competent per a la resolució d'acord amb el que preveu l'LFPV.  
  
Quarta. Resolució de la convocatòria  
La persona titular de l'òrgan competent resoldrà, de conformitat amb el que estableix l'article 115, apartat 6 de l'LFPV, o la seua adjudicació a la persona que considere més idònia per a l'acompliment de cada lloc de treball, o que es declare desert, encara que hi haja personal que reunisca els requisits exigits, si considerara que cap persona resulta idònia per exercir-lo.  
La resolució ha d'indicar que el cessament en l'actual lloc de treball, si és el cas, es produirà d'ofici el mateix dia en què es publique la resolució de la convocatòria en el Diari Oficial de la Generalitat Valenciana, i que la presa de possessió en la nova destinació s'efectuarà l'endemà de la publicació, llevat que en aquesta es dispose una altra data.  
  
La resolució s'ha de remetre a la Direcció General de Recursos Humans per a la publicació en el Diari Oficial de la Generalitat Valenciana.  
  
Cinquena. Termini de resolució  
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.